open-index/open-wikipedia-markdown huggingface dataset:
Հերբերտ Ջեյմս Դրեյփեր

**Հերբերտ Ջեյմս Դրեյփեր** (,), անգլիացի նկարիչ, որը հայտնի է դիցաբանությունից և գրականությունից ներշնչված կանանց կերպարներով։ 

## Կենսագրություն
Ծնվել է Լոնդոնում՝ մրգավաճառ Ջոն Ջեյմս Դրեյփերի և նրա կնոջ՝ Էմմայի ընտանիքում՝ լինելով նրանց յոթերորդ երեխան և միակ որդին։ Դրեյփերը կրթություն է ստացել Թոտենհեմի Բրյուս Կասլ դպրոցում, այնուհետև շարունակել է ուսումը Գեղարվեստի թագավորական ակադեմիայում։ 1888-1892 թվականներին նա կատարել է մի քանի ուսումնական ուղևորություններ Հռոմ և Փարիզ՝ 1889 թվականին Գեղարվեստի թագավորական ակադեմիայի ոսկե մեդալը և ճանապարհորդական կրթաթոշակը շահելուց հետո։ 1890-ականներին նա աշխատել է որպես նկարազարդող և վերջնականապես հաստատվել է Լոնդոնում։ 1891 թվականին նա ամուսնացել է Իդայի (օրիորդական ազգանունը՝ Ուիլյամս) հետ, ումից ունեցել է մեկ դուստր՝ Իվոն։  

Դրեյփերը ճանապարհորդել է Իսպանիայում, Իտալիայում, Մարոկկոյում, Նիդերլանդներում, Ֆրանսիայում և Բելգիայում։ Փարիզում նա աշխատել է Ժյուլիանի ակադեմիայում։ 1891 թվականին նկարիչը վարձել է ստուդիա Հռոմում։ Վերադառնալով տուն՝ նա բացել է ստուդիա Քենսինգթոնում։ Նրա առաջին մեծ հաջողությունը կապված է 1894 թվականին Ակադեմիայում ցուցադրված «Ծովային կույսը» (The Sea Maiden) նկարին։

1894 թվականը դարձավ Դրեյփերի կյանքի ամենաարդյունավետ շրջանի սկիզբը։ Իր աշխատանքներում նա հիմնականում կենտրոնացել է հին հունական դիցաբանության վրա։ Նրա «Ողբ Իկարոսի համար» (The Lament For Icarus) նկարը 1900 թվականի Փարիզում կայացած Համաշխարհային ցուցահանդեսում արժանացել է ոսկե մեդալի։ Չնայած նրան, որ Դրեյփերը չէր հանդիսանում Գեղարվեստի թագավորական ակադեմիայի անդամ, նա մասնակցել է 1897 թվականի ամենամյա ցուցահանդեսին։ Նա մահացել է 1920 թվականի սեպտեմբերի 22-ին Լոնդոնում։ Կյանքի ընթացքում նա բավականին հայտնի և սիրված նկարիչ էր, սակայն իր կյանքի վերջին տարիներին նրա համբավը նվազեց, և նա գրեթե մոռացվեց։

## Նկարչություն

Իր աշխատանքներում Դրեյփերը հաճախ պատկերում էր դիցաբանական կերպարներ՝ նիմփաներ, սիրեններ, փերիներ, ջրահարսներ, հավերժահարսեր և այլն։

## Պատկերասրահ


Պատկեր:Herbert James Draper, The Sea Maiden.jpg|«Ծովային կույսը», 1894 թվական
Պատկեր:Herbert James Draper, Calypso's Isle.jpg|«Կալիպսոյի կղզին», 1897 թվական
Պատկեր:Herbert Draper - The Lament for Icarus - Google Art Project.jpg|«Ողբ Իկարոսի համար», 1898 թվական
Պատկեր:AWaterBaby.jpg|«Ջրի երեխա», մոտավորապես 1900 թվական
Պատկեր:Herbert James Draper, Ariadne.jpg|«Արիադնե», մոտավորապես 1905 թվական
Պատկեր:Draper-The Water Nymph.jpg|«Ջրային նիմփան», 1908 թվական
Պատկեր:Ulysses and the Sirens by H.J. Draper.jpg|«Ուլիսեսը և սիրենները», 1909 թվական
Պատկեր:Herbert James Draper, By Summer Seas.jpg|«Ամառային ծովերի մոտ», 1912 թվական
File:Go Lovely Rose! Tell her that Wastes her Time and Mine).jpg|«Գնա, սիրուն Ռոուզ։ Ասա նրան, որ զուր է վատնում իր և իմ ժամանակը»


## Ծանոթագրություններ

## Գրականություն
* Toll, Simon: *Herbert Draper 1863—1920: A Life Study*; Antique Collector’s Club; 2003; ISBN 1-85149-378-6

## Արտաքին հղումներ
*H J Draper (Victorian Web)
*H J Draper online (ArtCyclopedia)
*Works by H J Draper (Tate Gallery)
*H J Draper  (Art Renewal Center)
* 

Կատեգորիա:Անգլիացի նկարիչներ
Կատեգորիա:Անգլիացի դիմանկարիչներ
Կատեգորիա:Բրիտանացի պատկերազարդողներ
Կատեգորիա:Անգլիացի արվեստագետներ
Անրի Լաֆոնտեն

**Անրի Լաֆոնտեն** (, ), բելգիացի իրավաբան, 1907-1943 թվականներին Խաղաղության միջազգային բյուրոյի նախագահ, 1913 թվականի Խաղաղության Նոբելյան մրցանակի դափնեկիր։

## Կենսագրություն
Լաֆոնտենը ծնվել է 1854 թվականին Բրյուսելում։ 1877 թվականին, ավարտելով Բրյուսելի Ազատ համալսարանը, ստացել է իրավագիտության դոկտորի աստիճան, սկսել է աշխատել որպես իրավաբան Բրյուսելի վերաքննիչ դատարանում։ 1893 թվականին ստացել է միջազգային իրավունքի պրոֆեսորի կոչում և երկու տարի անց ընտրվել Բելգիայի Սենատի անդամ՝ որպես Սոցիալիստական ​​կուսակցության անդամ։ Զբաղեցրել է Սենատի փոխնախագահի պաշտոնը 1919-1932 թվականներին։ 1895 թվականին Փոլ Օտլետի հետ հիմնել է Փաստաթղթերի պալատը (որին փոխարինել է 1907 թվականին Միջազգային ասոցիացիաների միությունը), իսկ ավելի ուշ նրա հետ համագործակցելով՝ ստեղծել է տեղեկատվության դասակարգման համակարգ, որը կոչվում է Համընդհանուր տասնորդական դասակարգում։ Փոլ Օտլետի հետ նա եղել է «Mundaneum» տեղեկատվական շտեմարանի ստեղծողը, որը նաև կոչվում է «գիտելիքների քաղաք»:

Ինտերնացիոնալիստ Լաֆոնտենն աջակցել է Ազգերի լիգային և նաև հանդես է եկել զինաթափման և միջազգային վեճերի լուծման օգտին արբիտրաժի միջոցով: Ներգրավված է եղել Խաղաղության միջազգային բյուրոյի գործունեության մեջ, որտեղ նախագահել է 1907 թվականից։ Իր աշխատանքի համար 1913 թվականին արժանացել է Խաղաղության Նոբելյան մրցանակի՝ «որպես Եվրոպայում հանուն խաղաղության ժողովրդական շարժման իսկական առաջնորդ»։ Լաֆոնտենը եղել է Բելգիայի պատվիրակության անդամ 1919 թվականին Փարիզի խաղաղության կոնֆերանսում և նաև ներկայացրել է իր երկիրը Ազգերի լիգայի վեհաժողովում 1920 թվականին։

Ընդունվել է Բելգիայի Մեծ Արևելքի Բրյուսելի մասոնական «Les Amis Philanthropes» թիվ 1 մասոնական օթյակ։ Եղել է Մարդու իրավունքների միջազգային խառը մասոնական կարգի Բելգիայի ֆեդերացիայի հիմնադիրներից մեկը։

Մահացել է 1943 թվականին Բրյուսելում 89 տարեկան հասակում։

Ներկայացված է 1999 թվականի Բելգիայի փոստային նամականիշի վրա:

## Ծանոթագրություններ

## Արտաքին հղումներ
* Անրի Լաֆոնտեն — կենսագրություն
* Կենսագրությունը՝ Nobelprize.org 
* Henri La Fontaine Life

 

Կատեգորիա:Բրյուսել քաղաքում մահացածներ
Կատեգորիա:Նոբելյան մրցանակի դափնեկիրներ
Կատեգորիա:Հակապատերազմական ակտիվիստներ
Քաշմիր (նկար)

**«Քաշմիր»**(), ամերիկացի նկարիչ, գծագրող և ճարտարապետ, հիասքանչ դարաշրջանի ներկայացուցիչներից Ջոն Սինգեր Սարջենթի նկարներից։ Այս ստեղծագործությունը հեղինակը վրձնել է 1908 թվականին։ Յուղաներկով կտավի չափերն են 71,1 × 109,2 սմ։

Այսօր «*Քաշմիր»* ստեղծագործությունը գտնվում է մասնավոր հավաքածուում։

## Նկարագիր
Նկարում հեղինակը պատկերել է իր զարմուհուն՝ Ռեյն Օրմոնդին՝ քաշմիրե շալով՝ յոթ տարբեր դիրքերով։ Ռեյնն այստեղ մոտավորապես 11 տարեկան է։ 

«Քաշմիր» ստեղծագործությունում Ջոն Սինգեր Սարջենթը քաշմիր շալը պատկերել է վարպետորեն՝ փոխանցելով դրա նյութակազմվածքն ու «հոսունությունը»։  

Նկարիչը պատկերել է կտավն այն ժամանակ, երբ հանգստի նպատակով գտնվում էր իտալական Ալպերում։

Շալը պատկերված է կրեմագույն ՝ խոշոր նշաձև նախշերով՝ շագանակագույն ու մոխրագույն երանգներով։

## Պատմություն
«Քաշմիր» ստեղծագործությունը 1996 թվականի դեկտեմբերին վաճառվել է Sotheby's աճուրդի տանը 11,1 միլիոն դոլարով։ Այդ պահից այն գտնվում է մասնավոր հավաքածուի կազմում։

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:1908 նկարներ
Կատեգորիա:Կանանց դիմապատկերներ
Կատեգորիա:Մասնավոր հավաքածուներում գտնվող նկարներ
Կատեգորիա:Ջոն Սինգեր Սարջենթի նկարներ
Ֆեսթի Էբոսելե

**Ֆեսթի Օսեիվե Էբոսելե** (, ), իռլանդացի ֆուտբոլիստ, իտալական «Ուդինեզե» ակումբի և Իռլանդիայի հավաքականի պաշտպան։

## Ակումբային կարիերա
Էբոսելեն ծնվել է Էնիսկորտիում (Ուեքսֆորդ շրջան, Իռլանդիա), Նիգերիայից եկածների ընտանիքում։ Խաղացել է «Մոյն Ռեյնջերս» և «Բրեյ Ուոնդերերս» երիտասարդական թիմերում։ 2018 թվականին դարձել է անգլիական «Դերբի Քաունթի» ակումբի ակադեմիայի խաղացող։ 2021 թվականի հունվարի 9-ին նորամուտն է նշել «խոյերի» կազմում «Չորլիի» դեմ Ֆուտբոլի Անգլիայի գավաթի խաղում։

2021 թվականի ապրիլի 10-ին նորամուտն է նշել Չեմպիոնշիփում՝ փոխարինման դուրս գալով «Նորվիչ Սիթիի» դեմ խաղում։ 2022 թվականի մարտին հայտարարվել է, որ ամռանը Էբոսելեն կտեղափոխվի իտալական «Ուդինեզե» ակումբ և ակումբի հետ կկնքի հնգամյա պայմանագիր։ 2022 թվականի օգոստոսի 13-ին նորամուտն է նշել «Ուդինեզեի» կազմում Իտալիայի ֆուտբոլի առաջնությունում «Միլանի» դեմ խաղում։

## Կարիերա հավաքականում
Հանդես է եկել Իռլանդիայի Մ-16, Մ-17, Մ-19 և Մ-21 հավաքականներում: 2022 թվականի մայիսի 25-ին ստացել է Իռլանդիայի մեծահասակների հավաքականի առաջին հրավերը Հայաստանի, Ուկրաինայի և Շոտլանդիայի հավաքականների դեմ ՈՒԵՖԱ Ազգերի Լիգայի խաղերին մասնակցելու համար։ 2023 թվականի սեպտեմբերի 7-ին Ֆրանսիայի հավաքականի դեմ խաղում նորամուտն է նշել Իռլանդիայի հավաքականի կազմում։

## Ծանոթագրություններ

## Արտաքին հղումներ
* Профиль футболиста на официальном сайте ФК «Удинезе»

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Դերբի Կաունտիի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ժորժ Գրյուն

**Ժորժ Սերժ Գրյուն** (, ), բելգիացի ֆուտբոլիստ, պաշտպան, որը հայտնի է «Պարմայում», «Անդերլեխտում» և Բելգիայի ազգային հավաքականում իր ելույթներով: 1986, 1990 և 1994 թվականների աշխարհի առաջնությունների, ինչպես նաև 1984 թվականի Եվրոպայի առաջնության մասնակից։

## Ակումբային կարիերա
Գրյունը «Անդերլեխտ» ակումբի ֆուտբոլային ակադեմիայի սան է։ 1982 թվականին ընդգրկվել է թիմի հայտացուցակում մրցաշրջանի համար։ Ժորժը հիմնական կազմում հաստատուն տեղ է գրավել միայն իր երկրորդ մրցաշրջանում։ Թիմի կազմում խաղացել է 8 մրցաշրջան։ Օգնել է «Անդերլեխտին» երեք անգամ հաղթել Բելգիայի հավաքականի առաջնությունում, երկուական անգամ նվաճել է Բելգիայի գավաթն ու Սուպերգավաթը, ինչպես նաև դառնալ ՈՒԵՖԱ-ի գավաթակիր: 1990 թվականի ամռանը տեղափոխվել է Իտալական «Պարմա»։ Դարձել է ակումբի երրորդ լեգեոները՝ Թոմաս Բրոլինից և Կլաուդիո Տաֆարելից հետո։ Սեպտեմբերի 9-ին «Յուվենտուսի» դեմ խաղում նորամուտն է նշել   Սերիա A-ում: 1992 թվականին օգնել է թիմին նվաճել Իտալիայի գավաթը, իսկ հաջորդ տարի հաղթել է գավաթակիրների գավաթի խաղարկությունում: 1994 թվականի ամռանը վերադարձել է հայրենի «Անդերլեխտ»։ 1995 թվականին օգնել է թիմին նվաճել հերթական չեմպիոնական տիտղոսը։ 1996 թվականին կրկին վերադարձել է Իտալիա՝ պայմանագիր կնքելով «Ռեջանայի» հետ, սակայն թիմի ցածր դիվիզիոն մեկնելուց հետո որոշում է կայացրել ավարտել կարիերան։

## Միջազգային կարիերա
1984 թվականի հունիսի 13-ին Հարավսլավիայի հավաքականի դեմ խաղում նորամուտն է նշել Բելգիայի հավաքականի կազմում։ 1984 թվականին  ընդգրկվել է ազգային հավաքականի հայտացուցակում Ֆրանսիայում կայանալիք Եվրոպայի առաջնությանը մասնակցելու համար։ Մրցաշարում խմբային փուլի բոլոր երեք հանդիպումներն անցկացրել է Հարավսլավիայի, Դանիայի և Ֆրանսիայի առաջնության հավաքականների դեմ։ Հարավսլավացիների դեմ խաղում Ժորժը խփել է առաջին գոլը Բելգիայի կազմում։ 1986 թվականին առաջին անգամ մեկնել է Մեքսիկա՝ մասնակցելու Աշխարհի առաջնությանը։ Մրցաշարում մասնակցել է Իրաքի, Պարագվայի, ԽՍՀՄի, Իսպանիայի, Արգենտինայի և Մեքսիկայի հավաքականների դեմ բոլոր հանդիպումներին։

1990 թվականին ընդգրկվել է ազգային հավաքականի հայտացուցակում Իտալիայում կայանալիք Աշխարհի առաջնությանը մասնակցելու համար։ Մրցաշարում մասնակցել է Անգլիայի և Ուրուգվայի հավաքականների դեմ խաղերին։

1994 թվականին երրորդ անգամ մասնակցել է ֆուտբոլի աշխարհի առաջնություններին, ԱՄՆ-ում կայացած Ֆուտբոլի աշխարհի առաջնությունը։ Մրցաշարում մասնակցել է Գերմանիայի, Նիդեռլանդների և Մոնակոյի հավաքակնների դեմ հանդիպումներին։ Գերմանացիների դեմ խաղում դարձել է գոլի հեղինակ։

### Բելգիայի հավաքականի գոլեր

## Ձեռքբերումներ
**Թիմային**

 **«Անդերլեխտ»**

* Բելգիայի չեմպիոն(3)՝ 1984/85, 1985/86, 1986/87, 1994/95
* Բելգիայի գավաթի գավաթակիր՝ 1987/88, 1988/89
* Բելգիայի Սուպերգավաթի գավաթակիր՝ 1985, 1987
* ՈՒԵՖԱ գավաթի գավաթակիր՝ 1982/83

**«Պարմա»**

* Իտալիայի գավաթի գավաթակիր՝ 1991/92
* Գավաթների գավաթի գավաթակիր՝ 1992/93
* ՈՒԵՖԱի սուպերգավաթի գավաթակիր՝ 1993

## Ծանոթագրություններ

## Արտաքին հղումներ
* 
* Profile at weltfussball
* Profil na stronie National Football Teams

Կատեգորիա:Անդերլեխտի ֆուտբոլիստներ
Կատեգորիա:Բելգիայի հավաքականի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Ռեջինայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կանճրակի սղոցող

**Կանճրակի սղոցող** (), իսկական սղոցողների ընտանիքի միջատ։ Կանճրակի, շաղգամի, կաղամբի և կաղամբազգիների ընտանիքի այլ բույսերի վտանգավոր վնասատու։

## Տարածվածություն
Տարածված է Եվրասիայում և Հյուսիսային Աֆրիկայում, Ռուսաստանում՝ ամենուրեք։ Մարմնի երկարությունը 7-8 սմ է՝ կարմրադեղնավուն, գլուխը՝ սև։ Տարեկան տալիս է 2-5 սերունդ։ Առաջին սերնդի թռիչքը՝ մայիս-հուլիսի սկիզբ, երկրորդը՝ հուլիս-օգոստին։ Թռչող սղոցողները սնվում են կաղամբազգիների և նեխուրազգիների ընտանիքների բույսերի նեկտարով։ Էգերը ձվադրում են (200-300 ձու)՝ ձվերը դնելով տերևների մեջ։ Թրթուրները սնվում են տերևներով։ Առավել վնասակար են և զանգվածաբար ի հայտ են գալիս երկրորդ սերնդի ներկայացուցիչները։

## Պայքարի միջոցառումներ
Աշնանավար, մոլախոտերի պարբերաբար ոչնչացում, ցանքերի սրսկում՝ միջատասպաններով։

Կատեգորիա:Միջատներ
Կատեգորիա:Վնասատուներ
Կառլոս Սաավեդրա Լամաս

**Կառլոս Սաավեդրա Լամաս** (, ), արգենտինացի իրավաբան և քաղաքական գործիչ, որը 1936 թվականին դարձել է խաղաղության Նոբելյան մրցանակի առաջին լատինաամերիկացի դափնեկիրը:

## Կենսագրություն
Ծնվել է 1878 թվականին Բուենոս Այրեսում։ 1903 թվականին ավարտել է Բուենոս Այրեսի համալսարանը՝ ստանալով իրավագիտության դոկտորի աստիճան։ Եղել է միջազգային իրավունքի պրոֆեսոր, ինչպես նաև իրավագիտություն և սոցիոլոգիա է դասավանդել Լա Պլատայի համալսարանում: Իր քաղաքական կարիերան սկսել է 1906 թվականին՝ գլխավորելով պետական վարկային ծառայությունը։ 1908 թվականին ընտրվել է Արգենտինայի խորհրդարանի պատգամավոր, իսկ 1915 թվականին նշանակվել է արդարադատության և հանրային կրթության նախարար։ Արգենտինայում մշակել է աշխատանքային օրենսդրությունը, այնուհետև մասնակցել է ԱՄԿ ստեղծմանը 1919 թվականին և նախագահել է դրա համաժողովը Ժնևում 1928 թվականին:

1932-1938 թվականներին աշխատել է որպես արտաքին գործերի նախարար Ագուստին Պեդրո Խուստոյի կառավարությունում: Այս պաշտոնում մասնակցել է Բոլիվիա-Պարագվայական հակամարտության կարգավորմանը՝ ստեղծելով վեց չեզոք ամերիկյան պետությունների հաշտեցման հանձնաժողով, որը միջնորդել է խաղաղության համաձայնագիրը 1934 թվականի հունիսին: Հակապատերազմական դաշնագրի մշակողն է, որը հետագայում ստացել է նրա անունը։ 1935 թվականին Ադոլֆ Հիտլերի կառավարության կողմից պարգևատրվել է երկաթե խաչով։ Իր խաղաղապահ ծառայությունների համար  1936 թվականին ստացել է Խաղաղության Նոբելյան մրցանակ։ Նույն թվականին ընտրվել է Ազգերի լիգայի նախագահ։

Մահացել է 1959 թվականին Բուենոս Այրեսում 80 տարեկան հասակում և թաղված է Ռեկոլետա գերեզմանատանը։

## Ծանոթագրություններ

## Գրականություն
* 

## Արտաքին հղումներ
* Կառլոս Սաավեդրա Լամաս ՝ կենսագրություն ***'
* [http://nobelprize.org/nobel_prizes/peace/laureates/1936/lamas-bio.html Կենսագրությունը Nobelprize.org կայքում] ***'

Կատեգորիա:Արգենտինայի քաղաքական գործիչներ
Կատեգորիա:Արգենտինացի ակադեմիկոսներ
Կատեգորիա:Արգենտինացի գիտնականներ
Կատեգորիա:Արգենտինացի գրողներ
Կատեգորիա:Արգենտինացի իրավաբաններ
Կատեգորիա:Արտաքին գործերի նախարարներ
Կատեգորիա:Կաթվածից մահացածներ
Կատեգորիա:Նոբելյան մրցանակի դափնեկիրներ
Կատեգորիա:Պատվո լեգեոնի շքանշանի Մեծ խաչի ասպետներ
Սուրբ Նիկողայոս եկեղեցի (Հորադիս)

**Սուրբ Նիկողայոս եկեղեցի**, 1666 թվականին կառուցված հայ առաքելական եկեղեցի Վայոց ձորի մարզի Հորադիս գյուղատեղիում, Վարդաբլուր լեռան հարավային լանջին։ Եկեղեցին գտնվել է Հորադիս գյուղի կենտրոնական մասում։ 

Սուրբ Նիկողայոսբ ընդգրկված է Հորադիսի պատմության և մշակույթի անշարժ հուշարձանների ցանկում (11.22.1/1.1)։ Եկեղեցու կառուցման թվականներ են նշվում 1666 և 1668 թվականները։ 

## Ներկա վիճակ
Սուրբ Նիկողայոսն ընդհանուր առմամբ կանգուն է։ Պահպանված են պատերի հիմնական մասը։ Տանիքը գրեթե ամբողջությամբ քանդված է: Եկեղեցին ուղղանկյուն հատակագծով բազիլիկ կառույց է, որի մի հատվածն այժմ գտնվում է հողի տակ: Ենթադրաբար եկեղեցու երկու կողմերում եղել են ավանդատներ: Պատերի մեջ որոշ հատվածներում հորիզոնական դիրքով ագուցված են խաչքարեր, որից կարելի է ենթադրել, որ վանքը ինչ-որ ժամանակահատվածում վերակառուցվել է, իսկ խաչքարերը եղել են որևէ հին եկեղեցու հատվածներ:  

## Ծանոթագրություններ

Կատեգորիա:17-րդ դարի հայկական վանքեր և եկեղեցիներ
Կատեգորիա:Վայոց ձորի թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Մազի կամուրջ (Ստեփանակերտ)

**Մազի կամուրջ**, 19-րդ դարում կառուցված կամուրջ և պատմամշակութային հուշարձան Արցախի Հանրապետության մայրաքաղաք Ստեփանակերտում, նրա հարավ-արևմտյան եզրին` Կարկառ գետի ձախակողմյան վտակի վրա: Կամուրջը՝ Ստեփանակերտը կապում է Շուշի-Բերձոր ճանապարհին:

Հուշարձանն ընդգրկված է Ստեփանակերտ քաղաքի պատմության և մշակույթի անշարժ հուշարձանների ցանկում:

## Պատմություն
Համաձայն գետի հոսանքին ընդդեմ ճակատի սրբատաշ կամարի կողպեք քարին փորագրված արձանագրության՝ կառուցվել է 1825 թվականին: Քանի որ կամրջի արձանագրությունը հայերեն է, հուշարձանագետ Սամվել Կարապետյանը ենթադրում է, որ այն նախագծել է ռուս ռազմական ինժեները, սակայն կամարը՝ տեղական կիսամշակ քարից՝ կրաշաղախով կապել են հայ վարպետները: 

2020 թվականի 44-օրյա պատերազմից հետո, մինչև 2023 թվականին տեղի ունեցած Արցախի բնակչության էթնիկ զտումը՝ կամուրջը դարձել էր Արցախի ոստիկանության անցակետը:

## Ճարտարապետություն
Կամուրջը՝ միաթռիչք է, կառուցված անմշակ քարով, կրաշաղախով, իսկ թաղակիր կամարի անկյունաքարերը սրբատաշ քարից են: Թռիչքի երկարությունը 4,13 մ է, անցուղու լայնությունը` 7,68 մ:

## Ծանոթագրություններ

Կատեգորիա:1825 հիմնադրումներ
Կատեգորիա:Արցախի կամուրջներ
Կատեգորիա:Ստեփանակերտի շենքեր և կառույցներ
Կարատե (քիմիական պատրաստուկ)

**«Կարատե»**` քիմիական պատրաստուկ, միջատասպան-տզասպան։ Ազդող նյութը՝ լյամբդացիհալոտրին։ Թողարկվում է 50 գ/լ խտացված էմուլսիայի ձևով։

Կիրառվում է բզեզների, թրիպսների, լվիկների, լվիճների, տզերի և այլնի դեմ` սրսկումների ձևով։ Ծախսի չափաքանակը (լ/հա)՝ ցորենի, գարու վնասատուների (բզեզներ, թրիպսներ, լվիկներ, լվիճներ, տզրուկաթրթուրներ, ճպուռներ, սղոցողներ) համար` 0,15–0,2, եգիպտացորենի վնասատուի (թիթեռնիկ)` 0,2, ոլոռի (թրիպսներ, լվիճներ, երկարակնճիթներ)` 0,1–0,125, խնձորենու (պտղակեր, տերևոլորներ, տզեր)` 0,4, կարտոֆիլի (կոլորադյան բզեզ)` 0,1, կաղամբի (բվիկ, ցեց)` 0,1, խաղողի վազի (տերևոլորներ, տզեր, խաղողի ողկուզակեր)` 0,32–0,46։ Մշակումները՝ վեգետացիայի ընթացքում, վերջինը՝ բերքահավաքից՝ ցորենի, գարու համար՝ 20, եգիպտացորենի՝ 30, ոլոռի՝ 30, խնձորենու՝ 20, խաղողի վազի՝ 30, կաղամբի՝ 30, կարտոֆիլի՝ 30 օր առաջ։ Մշակումների առավելագույն քանակը. ցորենի, գարու, եգիպտացորենի, ոլոռի համար՝ 1 անգամ, խնձորենու` 2, կարտոֆիլի, կաղամբի` 1, խաղողի վազի` 2։
My Girl (երգ)

«**My Girl**», ամերիկյան «Temtations» երաժշտական խմբի հեղինակած երգ։ 1964 թվականի վերջից մինչև 1965 թվականների ընթացքում թողարկվել է որպես սինգլ։ Խմբի պատմության մեջ դարձել է առաջին սինգլը, որը Ամերիկայի Միացյալ Նահանգներում գրավել է առաջին հորիզոնականը։ 

2004 թվականին Rolling Stone ամսագիրը «Temtations» խմբի կատարմամբ «My Girl» երգը տեղադրել է իր «բոլոր ժամանակների 500 մեծագույն երգեր» ցուցակի 88-րդ տեղում։  2011 թվականի ցանկում երգը նույնպես 88-րդ հորիզոնականն էր զբաղեցնում։

Բացի այդ, «Temptations»-ի կատարմամբ «My Girl» երգը ևս երկու երգերի՝ «Ain' t Too Proud to Beg» և «Papa Was A Rollin 'Stone» հետ մտնում է Ռոքնռոլի փառքի սրահի կազմած «500 երգ, որոնք ձևավորեցին ռոքնռոլը» ցուցակի մեջ։

1998 թվականին «Temptations» խմբի սինգլը այդ երգով (թողարկվել է 1964-1965 թվականիների ընթացքում Gordy Records լեյբլում) ընդունվել Է «Գրեմմի» մրցանակի փառքի սրահ։

## Չարթեր

## Քավեր տարբերակներ
Երգը վերաշարադրվել է Մայքլ Ջեքսոնի կողմից իր Ben ալբոմում (1972 թվական)։

## Ծանոթագրություններ

Կատեգորիա:1964 երգեր
Կատեգորիա:1964 սինգլներ
Կատեգորիա:1965 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Սինգլներ այբբենական կարգով
Կատեգորիա:Փոփ երգեր
Կլաս Պոնտուս Առնոլդսոն

**Կլաս Պոնտուս Առնոլդսոն** (, ), շվեդ գրող, լրագրող, քաղաքական գործիչ և պացիֆիստ, 1908 թվականի Խաղաղության Նոբելյան մրցանակի դափնեկիր Ֆրեդրիկ Բայերի հետ միասին։ 1883 թվականին ստեղծված Շվեդիայի խաղաղության և արբիտրաժային միության հիմնադիրն ու առաջին նախագահը։

## Կենսագրություն
Աշխատել է երկաթուղու վրա՝ նախքան իրեն նվիրելը լրագրությանը և պատերազմի դեմ պայքարին՝ ոգեշնչված լիբերալ աստվածաբանությամբ (մասնավորապես, ունիտարիզմով) և ցնցված Պրուսիայի կողմից մղվող արյունալի պատերազմներով։ Եղել է «Tiden», «Fredsvannen» և «Nordsvenska Dagbiadet» թերթերի խմբագիրը։ 1882-1887 թվականներին եղել է Շվեդիայի խորհրդարանի ստորին պալատի արմատական պատգամավոր, որտեղ պաշտպանել է շվեդական չեզոքության մասին բանաձեւը (դրա ընդունմանը հնարավոր է եղել հասնել միայն 1914 թվականին)։ Ջանքեր է գործադրել շվեդ քաղաքական գործիչներին համոզելու չմիջամտել Նորվեգիայի անջատմանն ու անկախությանը։ Սկանդինավյան երկրներին կոչ է արել միավորվել չեզոքության հիման վրա։

## Ծանոթագրություններ

## Արտաքին հղումներ

Կատեգորիա:Եվրոպացի պացիֆիստներ
Կատեգորիա:Շվեդ ակտիվիստներ
Կատեգորիա:Շվեդ գրողներ
Կատեգորիա:Շվեդ լրագրողներ
Կատեգորիա:Շվեդիայի քաղաքական գործիչներ
Սեմի Բասո

**Սեմի Բասո** (, ), իտալացի ակտիվիստ: Բասոն հիվանդ է եղել պրոգերիայով և իր ընտանիքի հետ ապրել է Տեցե սուլ Բրենտա<small>յ</small>ում։ Նրա ընտանիքը մի խումբ ընկերների հետ 2005 թվականին հիմնել է Սեմի Բասո իտալական պրոգերիայի ասոցիացիան ( AIPro.Sa.B.)՝ նպատակ ունենալով կիսել և տարածել և խթանել հազվագյուտ գենետիկ հիվանդության վերաբերյալ գիտահետազոտական ուսումնասիրությունը և գիտելիքները: Ասոցիացիայի մասին իրազեկվածությունը բարձրացնելու համար 2006 թվականին՝ դեռ տասնմեկ տարեկանը չբոլորած նա հյուրընկալվել է, Մաուրիցիո Կոստանցոյի թոք շոուին, որը հետագայում նրան ևս մի քանի անգամ էլ է հրավիրել:

Սեմի Բասոն փաստագրել է ԱՄՆ-ում 66-րդ արագընթաց ճանապարհի երկայնքով իր ուղևորությունը, գրելով «Սեմիի ճանապարհորդությունը» վերնագրով գիրքը և մի շարք դրվագներ ձայնագրել է Sky 's Nat Geo People ալիքի համար:

## Կենսագրություն
2014-2015 ուսումնական տարում նա ընդունվել է Պադուայի համալսարանի ֆիզիկայի ֆակուլտետ. ուսումն ավարտելուց հետո նրա երազանքն է եղել աշխատել Ժնևի CERN- ում: 2015 թվականի փետրվարի 13-ին նա հրավիրվել է որպես հյուր  միջոցառմանը՝ որտեղ խոսել է իր հիվանդության մասին։ Հաջորդ տարի նա ընդունվել է բնական գիտությունների ասպիրանտուրա՝ նպատակ ունենալով խորացնել հետազոտությունը պրոգերիայի վերաբերյալ, երբ իր ուսումն ավարտվի: 2018 թվականի հուլիսի 17-ին նա ստացել է բնական գիտությունների աստիճան, իսկ 2021 թվականի մարտի 24-ին նա ստացել է անգլերենի մագիստրոսի կոչում մոլեկուլային կենսաբանության ոլորտում։ 2019 թվականի հունիսի 7-ին Սեմին ստացել է Հանրապետության Արժանիքի շքանշանի ասպետության տարբերանշանը, որը նրան շնորհվել է Հանրապետության Նախագահ Սերջիո Մատարելլան։ 

2024 թվականի հոկտեմբերի 5-ին, 28 տարեկան հասակում նա հանկարծամահ է եղել, երբ ընտանիքի և ընկերների հետ գտնվել է Տրեվիզո գավառի Ասոլո քաղաքի  ռեստորանում։ Պրոգերիայի պաթոլոգիա ունեցող մարդիկ երկար չեն ապրում, բայց Սեմմին բացառություն է եղել և ապրել է 28 տարի։

## Հրապարակումներ
* 
* 
* 

## Ծանոթագրություններ

Կատեգորիա:Իտալացի ակտիվիստներ
Կատեգորիա:Իտալացի գրողներ
Կատեգորիա:Իտալացի կենսաբաններ
Կատեգորիա:Հաշմանդամության իրավապաշտպաններ
Դանտե Ռիգո

**Դանտե Ռիգո** (,), բելգիացի ֆուտբոլիստ, ֆրանսիական «Գրենոբլ» ակումբի կիսապաշտպան:

## Ակումբային կարիերա
«Լյերս» ակումբի սան է։ 2007 թվականին ընդունվել է Նիդերլանդների ՊՍՎ ակադեմիա։ Խաղային պրակտիկա ստանալու համար սկսել է հանդես գալ պահեստայինների կազմում։ 2016 թվականի օգոստոսի 12-ին «Կամբյուրի» դեմ խաղում նորամուտն է նշել Նիդերլանդների ֆուտբոլի առաջին դիվիզիոնում։ 2017 թվականի սեպտեմբերի 21-ին Նիդերլանդների գավաթի խաղարկությունում «ՍԴԿ-ի» դեմ խաղում նորամուտն է նշել հիմնական կազմում։ Սեպտեմբերի 30-ին «Վիլլեմ II»-ի դեմ խաղում նորամուտն է նշել Էրեդիվիզիում՝ երկրորդ խաղակեսում փոխարինելով Յորիտ Հենդրիքսին։ Մեկնարկային մրցաշրջանում դարձել է Նիդերլանդների չեմպիոն: Օգոստոսի 18-ին Սիտտարդի «Ֆորտունայի» դեմ խաղում խփել է առաջին գոլը ՊՍՎ-ի կազմում։ 2019 թվականի ամռանը վարձավճարով տեղափոխվել է Ռոտերդամի «Սպարտա»։ 2022 թվականի հունվարին տեղափոխվել է «Բերսխոտ» ակումբ։

## Միջազգային կարիերա
2015 թվականին Բելգիայի պատանեկան հավաքականի կազմում դուրս է եկել Բուլղարիայում ընթացող Եվրոպայի պատանեկան առաջնության կիսաեզրափակիչ: Մրցաշարում խաղացել է Չեխիայի, Սլովենիայի, Խորվաթիայի և Ֆրանսիայի թիմերի դեմ խաղերին։ Նույն թվականին օգնել է պատանեկան հավաքականին Չիլիում կայացած աշխարհի պատանեկան առաջնությունում գրավել է երրորդ տեղը։ Մրցաշարի ընթացքում մասնակցել է Հոնդուրասի, Էկվադորի, Հարավային Կորեայի, Կոստա Ռիկայի,  Մեքսիկայի և երկու անգամ Մալիի թիմերի դեմ խաղերին։ Մալիացիների, հոնդուրասցիների և կոստառիկացիների դեմ խաղերում դարձել է մեկական գոլի հեղինակ:

## Ձեռքբերումներ
**Թիմային ՊՍՎ**
* Նիդերլանդների ֆուտբոլի առաջնություն՝ 2017/18

## Ծանոթագրություններ

Կատեգորիա:Բելգիացի ֆուտբոլիստներ
Կատեգորիա:Գրենոբլի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Սպարտա Ռոտերդամի ֆուտբոլիստներ
Կումմակիվի

**Կումմակիվի** (  ), մեծ հավասարակշռող քար, բնության հուշարձան, որը գտնվում է Ֆինլանդիայի հարավ-արևելքում՝ Ռուոկոլահտիում:

## Նկարագրություն և գտնվելու վայր
Հինգ մետր բարձրությամբ և յոթ մետր լայնությամբ քարը մոտ 500 տոննա է կշռում: Քարի տակի ժայռը ամբողջովին հարթ է։ 1980-ական թվականներից ժայռի գագաթին սոճի է աճել: Կումմակիվին գտնվում է Ռուոկոլահտիի արևմտյան մասում, Պուումալայի մունիցիպալիտետի սահմանի մոտ։

## Պատմություն
Ֆիններենից թարգմանաբար *կումմակիվի* նշանակում է «տարօրինակ քար»:

Քարն այս վայրում է հայտնվել 11000-12000 տարի առաջ սառցադաշտի հալման արդյունքում։ Մոտակայքում կան ավելի փոքր գլաքարեր, հավանաբար նույն ծագման ։

## Ծանոթագրություններ

Կատեգորիա:Ապարներ
Կատեգորիա:Ֆինլանդիայի աշխարհագրություն
Էլի Դյուկոմեն

**Էլի Դյուկոմեն** (, ), շվեյցարացի լրագրող, խաղաղության ակտիվիստ,1902 թվականի Խաղաղության Նոբելյան մրցանակի դափնեկիր (Չարլզ Ալբերտ Գոբաթի հետ համատեղ):

## Կենսագրություն
Էլի Դյուկոմենը ծնվել է 1833 թվականի փետրվարի 19-ին Ժնև քաղաքում։
alt=Elie Ducommun.jpg|մինի|226x226փքս
Եղել է ժամագործի ընտանիքի երեք երեխաներից կրտսերը։ Չնայած բարձրագույն կրթության բացակայությանը, 17 տարեկանում դարձել է տնային ուսուցիչ հարուստ ընտանիքում։ Երեք տարի անց սկսել է դասավանդել դպրոցում, իսկ երկու տարի անց դարձել է «Ժնևի ակնարկ» ամսագրի խմբագիր (): Ամսագրում նրա գործունեությունը թույլ է տվել նրան 1857 թվականին ստանձնել փոխկանցլերի պաշտոնը, իսկ հինգ տարի անց՝ Ժնևի կանտոնի կանցլեր։

1865 թվականին Բեռն տեղափոխվելուց հետո ստեղծել է «Պրոգրես» ամսագիրը։ 1868 թվականից սկսած եղել է «Եվրոպայի Միացյալ Նահանգներ» տեղեկագրի խմբագիրը (  ), որը հրատարակվել է Խաղաղության և ազատության միջազգային լիգայի կողմից։ 1891 թվականին Չարլզ Ալբերտի Գոբաթի հետ դարձել է Խաղաղության միջազգային բյուրոյի հիմնադիրը, որը համակարգել է եվրոպական պացիֆիստական կազմակերպությունների գործողությունները։ Այս գործունեության համար բյուրոյի հիմնադիրները 1902 թվականին արժանացել են Խաղաղության Նոբելյան մրցանակի։

Էլի Դյուկոմենը եղել է նաև բանաստեղծ և թարգմանիչ։ 1886 թվականին հրատարակել է «Վերջին ժպիտները» բանաստեղծությունների գիրքը ( ): Բացի այդ, եղել է Յուրա-Բեռն-Լյուցեռն կառուցվող երկաթուղու գլխավոր քարտուղարը 1875 թվականից մինչև 1903 թվականին պետության կողմից դրա գնումը։ Հենց այս գործունեությունն է եղել Դյուկոմենի եկամտի հիմնական աղբյուրը:

Էլի Դուկոմինը մահացել է 1906 թվականի դեկտեմբերի 7-ին Բեռն քաղաքում։

## Ծանոթագրություններ

## Արտաքին հղումներ
* Էլի Դյուկոմենի կենսագրությունը

 
Կատեգորիա:Շվեյցարացի լրագրողներ
Կատեգորիա:Շվեյցարացի բողոքականներ
Կատեգորիա:Շվեյցարացի պացիֆիստներ
Կատեգորիա:Մասոններ
Կատեգորիա:Շվեյցարիայի քաղաքական գործիչներ
Կատեգորիա:Նոբելյան մրցանակի դափնեկիրներ
Կատեգորիա:Շվեյցարացի հակապատերազմական ակտիվիստներ
Կատեգորիա:Շվեյցարացի տնտեսագետներ
Մոնթե Մելքոնյանի հուշարձան (Մարտունի)

**Մոնթե Մելքոնյանի հուշարձան**, հայ ռազմական, ազգային-ազատագրական շարժման գործիչ, Հայաստանի և Արցախի հերոս Մոնթե Մելքոնյանին նվիրված հուշարձան Արցախի Հանրապետության Մարտունու շրջանի շրջկենտրոն Մարտունի քաղաքում, Մարտունու քաղաքապետարանի հրապարակում։ Տեղադրվել է 1994 թվականի հունիսի 12-ին։ Հեղինակը՝ քանդակագործ Լևոն Թոքմաջյանն է։ Ապամոնտաժվել է 2023 թվականի սեպտեմբերի 26-ին՝ Ադրբեջանի կողմից Արցախ ներխուժման և Արցախի բնակչության էթնիկ զտումների ժամանակ։

## Պատմություն
Դեռևս 1993 փետրվարին, Մարտունու շրջանի բնակիչները գումար են հավաքում, որպեսզի կանգնեցնեն Մոնթե Մելքոնյանի հուշարձանը։ Մոնթե Մելքոնյանը իմացել էր այդ մասին ու զայրացել, նշելով որ «այս պահին կարևորը ղարաբաղյան խնդիրն է»։ Հուշարձանը տեղադրվել է 1994 թվականի հունիսի 12-ին։

2020 թվականի 44-օրյա պատերազմի ընթացքում՝ գրադի արկից վնասված հուշարձանի պատվանդանն ամբողջությամբ վերականգնվում է 2021 թվականին։

## Հուշարձանի ապամոնտաժում
Սեպտեմբերի 26-ի վաղ առավոտյան ադրբեջանական տելեգրամյան ալիքները տարածում են հուշարձանի ապամոնտաժման լուսանկարը՝ նշելով, որ Արցախի Մարտունի քաղաքում ապամոնտաժում են Մոնթե Մելքոնյանի Հուշարձանը։ Ավելի ուշ արցախցի լրագրող Լիանա Մարգարյանը թվիթերյան իր միկրոբլոգում հրապարակել է այդ նույն լուսանկարը՝ կից գրելով. «Որպեսզի ադրբեջանցիները չպղծեն Մոնթե Մելքոնյանի արձանը, մենք այն բերում ենք Հայաստան»։ Հուշարձանը ապամոնտաժվել էր տեղացի հայերի կողմից՝ Ադրբեջանի կողմից Արցախ ներխուժման և Արցախի բնակչության էթնիկ զտումների ժամանակ։

## Հեղինակներ
* Քանդակագործ` Լևոն Թոքմաջյան

## Ծանոթագրություններ

Կատեգորիա:Լևոն Թոքմաջյանի քանդակներ
Կատեգորիա:Մարտունիի հուշարձաններ (Արցախ)
Կատեգորիա:Մոնթե Մելքոնյան
Ուիլյամ Քրիմեր

**Սըր Ուիլյամ Ռանդալ Քրիմեր** (), սովորաբար հայտնի է իր «Ռանդալ» երկրորդ անունով, բրիտանացի լիբերալ պատգամավոր, պացիֆիստ և միջազգային արբիտրաժի առաջատար փաստաբան: Միջազգային արբիտրաժային շարժման հետ աշխատանքի համար 1903 թվականին արժանացել է Խաղաղության Նոբելյան մրցանակի։

## Վաղ կյանք
Քրիմերը ծնվել է Անգլիայի հարավային Ֆարեհեմ քաղաքում բանվոր դասակարգի ընտանիքում: Նրա հայրը եղել է կառապան, որը լքել է ընտանիքը Ռանդալ Քրիմերի ծնվելուց անմիջապես հետո: Նրա մայրը մեծացրել է նրան իր երկու քույրերի հետ՝ ապահովելով, որ նա կրթություն ստանա տեղի մեթոդիստական դպրոցում: Ընդլայնել է իր գիտելիքները՝ հաճախելով անվճար դասախոսությունների, սովորել է շինարարություն և դարձել ատաղձագործ։

1852 թվականին տեղափոխվելով Լոնդոն՝ Քրիմերը եղել է արհմիության կազմակերպիչ՝ արագորեն դառնալով ճանաչված բանվորական առաջնորդ: Քրիմերը 1865 թվականին ընտրվել է Միջազգային Աշխատավորների ասոցիացիայի քարտուղար, սակայն երկու տարի անց՝ 1867 թվականին հրաժարական է տվել, երբ կազմակերպությունը որոշել է կանանց անդամակցության իրավունք տալ։ Կտրականապես դեմ է եղել կանանց ընտրական իրավունքին։ Քրիմերը համաձայն չի եղել բանվորների կողմից ղեկավարվող հեղափոխության հետ։

## Դերը միջազգային արբիտրաժային շարժման մեջ
Դեռևս 1868 թվականին՝ իր առաջին անհաջող թեկնածությունը խորհրդարանում, Քրիմերը հանդես է եկել միջազգային արբիտրաժի ընդլայնման օգտին, որպես պատերազմի խաղաղ այլընտրանք՝ վեճերի լուծման համար։

Ընտրվել է որպես Հագերսթոնի լիբերալ պատգամավոր Շորեդիչի Մետրոպոլիտեն թաղամասում 1885-ից 1895 թվականներին, այնուհետև 1900 թվականից մինչև իր մահը՝ 1908 թվականին։

Օգտագործելով իր հարթակը որպես պատգամավոր՝ Քրիմերը դաշնակիցներ է ունեցել ինչպես մայրցամաքային Եվրոպայում, այնպես էլ Ատլանտյան օվկիանոսից այն կողմ, այդ թվում՝ Ֆրեդերիկ Պասին, Ուիլյամ Ջենինգս Բրայանը և Էնդրյու Կարնեգինը: Օգտագործելով իր շփումների ցանցը և կազմակերպչական իր տաղանդը, Քրիմերը մեծ գործ է արել միջազգային արբիտրաժային ինստիտուտների ստեղծման և ընդլայնման համար։ Այս աշխատանքը ներառում է Միջխորհրդարանական միության և Միջազգային արբիտրաժային լիգայի համահիմնադրումը։ Միացյալ Նահանգների և Մեծ Բրիտանիայի միջև 1897 թվականի Օլնի-Պաունսեֆոտ պայմանագրի ընդունումը։

Ի գնահատում արբիտրաժային շարժման մեջ իր աշխատանքի՝ Քրիմերը 1903 թվականին ստացել է Խաղաղության Նոբելյան մրցանակը։ 8000 ֆունտ ստեռլինգ մրցանակից նա 7000 ֆունտ ստերլինգը նվիրաբերել է Միջազգային արբիտրաժային լիգային որպես նվիրատվություն։

Կոչվել է ֆրանսիական Պատվավոր լեգեոնի շևալիեր, արժանացել է Սուրբ Օլաֆի նորվեգական ասպետության կոչմանը և 1907 թվականին դարձել ասպետ։

Ռանդալ Քրիմերի տարրական դպրոցը՝ Հագերսթոնում անվանվել է նրա պատվին։

## Մահ
Քրիմերը մահացել է 1908 թվականի հուլիսի 22-ին՝ թողնելով 2241 ֆունտ ստեռլինգ (1803 ֆունտ զուտ) ունեցվածք։ Քրիմերի Նոբելյան մրցանակը վաճառվել է 1985 թվականի նոյեմբերին Լոնդոնի սոթբիս աճուրդում 16750 դոլարով։

## Ծանոթագրություններ

## Արտաքին հղումներ

Կատեգորիա:Անգլիայի քաղաքական գործիչներ
Կատեգորիա:Անգլիացի նոբելյան մրցանակակիրներ
Կատեգորիա:Բրիտանացի նոբելյան մրցանակակիրներ
Կատեգորիա:Թոքաբորբից մահացածներ
Կատեգորիա:Մեծ Բրիտանիայի քաղաքական գործիչներ
Կատեգորիա:Նոբելյան մրցանակի դափնեկիրներ
Կատեգորիա:Պացիֆիստներ
Սվեն Կումս

**Սվեն Կումս** (, ), բելգիացի ֆուտբոլիստ, կիսապաշտպան և «Գենտ» ակումբի ավագ։

## Ակումբային կարիերա

«Անդերլեխտ» ակումբի սան է, որտեղ նրա հայրն աշխատել է որպես մարզիչ։ Բարձր մրցակցության պատճառով խաղային պրակտիկա ստանալու համար վարձավճարով հանդես է եկել «Լյերսում» և «Կորտրեյկում»: Վերջինս 2008 թվականին պայմանագիր է կնքել Կումսի հետ, այն բանից հետո, երբ օգնել է թիմին վերադառնալ էլիտա: Բելգիայի առաջնությունում «Կորտրեյկի» կազմում անցկացրել է ավելի քան 100 հանդիպում՝ դառնալով ակումբի առաջատարներից մեկը:

2011 թվականի ամռանը տեղափոխվել է հոլանդական «Հերենվեն»։ Տրանսֆերի արժեքը կազմել է 800 հազար եվրո: Օգոստոսի 6-ին «ՆԵԿ-ի» դեմ խաղում նորամուտն է նշել Էրեդիվիզիում։ Հոկտեմբերի 15-ին «Դե Գրաֆսհապի» դեմ խաղում խփել է առաջին գոլը «Հերենվենի» կազմում։

2013 թվականի ամռանը վերադարձել է հայրենիք՝ պայմանագիր կնքելով «Զյուլտե-Վարեգ» ակումբի հետ: Սեպտեմբերի 15-ին «Գենկի» դեմ խաղում նորամուտն է նշել նոր թիմում։ Սեպտեմբերի 22-ին «Աուդ-Հեվերլե Լյովենի» դեմ խաղում խփել է առաջին գոլը «Զյուլտե-Վարեգի» կազմում։ 2014 թվականին տեղափոխվել է «Գենտ»։ Հուլիսի 26-ին «Սերկլ Բրյուգեի» դեմ խաղում նորամուտն է նշել նոր ակումբում։ 2015 թվականի մայիսի 21-ին Լիեժի «Ստանդարտի» դեմ խաղում խփել է իր առաջին գոլը «Գենտի» կազմում։ Նույն թվականին օգնել է ակումբին պատմության մեջ առաջին անգամ նվաճել չեմպիոնությունը և նվաճել Բելգիայի սուպերգավաթը։ Նոր մրցաշրջանում ընտրվել է թիմի ավագ: Հոկտեմբերի 4-ին «Բրյուգգեի» դեմ խաղում հեթ-տրիկի հեղինակ է դարձել։ Նույն թվականին ճանաչվել է Բելգիայի տարվա ֆուտբոլիստ։

2016 թվականի ամռանը երկարաժամկետ վարձակալության իրավունքով տեղափոխվել է իտալական «Ուդինեզե»։ «Միլանի» դեմ խաղում նորամուտն է նշել իտալական A Սերիայում: 2017 թվականի ամռանը վերադարձել է «Անդերլեխտ»: Հուլիսի 28-ին «Անտվերպենի» դեմ խաղում նորամուտն է նշել թիմի կազմում։

## Միջազգային կարիերա
2008 թվականի սեպտեմբերի 5-ին Սլովակիայի հասակակիցների դեմ խաղում նորամուտն է նշել Բելգիայի երիտասարդական հավաքականում։

## Ձեռքբերումներ
; «Գենտ»
* Բելգիայի ֆուտբոլի առաջնություն՝ 2014/15
* Բելգիայի սուպերգավաթի գավաթակիր՝ 2015

**Անհատական**
* Բելգիայի տարվա ֆուտբոլիստ՝ 2016

## Ծանոթագրություններ

## Արտաքին հղումներ
* 
* Footgoal Profile
* Belgium Stats at Belgian FA
* Profil na Transfermarkt.co.uk

Կատեգորիա:Անդերլեխտի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Գենտի ֆուտբոլիստներ
Կատեգորիա:Զյուլտե Վարեգեմի ֆուտբոլիստներ
Կատեգորիա:Կորտրեյկի ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Ուոթֆորդի ֆուտբոլիստներ
Էվան Ֆերգյուսոն

**Էվան Ջո Ֆերգյուսոն** (, ), իռլանդացի ֆուտբոլիստ, անգլիական «Բրայթոն Ընդ Հոուվ Ալբիոն» ակումբի և Իռլանդիայի հավաքականի հարձակվող:

## Ակումբային կարիերա
Դուբլինյան «Սենթ Քեվինս Բոյս» և «Բոհեմյան» ակումբների սան է։ Հիմնական թիմի մարզաշապիկով առաջին անգամ խաղադաշտ է դուրս եկել 2019 թվականի հուլիսի 10-ին Լոնդոնի «Չելսիի» հետ ընկերական խաղում, որում աչքի է ընկել գոլային փոխանցմամբ, որն իր ակումբին ոչ-ոքի է բերել։

2019 թվականի սեպտեմբերի 20-ին նորամուտն է նշել Իռլանդիայի Բարձրագույն լիգայում «Դերի Սիթիի» դեմ արտագնա խաղում։ Հանդիպման վերջում փոխարինման դուրս գալով Լյուկ Ուեյդ-Սլեյթերի փոխարեն՝ դարձել է Իռլանդիայի առաջնության պատմության ամենաերիտասարդ ֆուտբոլիստը: Մեկնարկի պահին Ֆերգյուսոնը 14 տարեկան 11 ամսական էր։

2019 թվականի հոկտեմբերին նորամուտն է նշել ՈՒԵՖԱ-ի պատանեկան լիգայում։ Հունական «ՊԱՕԿ-ի» հետ տնային խաղում խաղադաշտ է դուրս եկել 66-րդ րոպեին։

## Կարիերա հավաքականում
Հանդես է եկել Իռլանդիայի մինչև 15 տարեկանների հավաքականում։ Թիմի կազմում նորամուտն է նշել 2018 թվականի նոյեմբերի 20-ին Լեհաստանի հասակակիցների հետ ընկերական խաղում։ Ֆերգյուսոնը խաղադաշտ է դուրս եկել մեկնարկային կազմում և խաղադաշտում անցկացրել է 75 րոպե։ 2019 թվականի նոյեմբերին հրավիրվել է Իռլանդիայի հավաքական՝ մասնակցելու Եվրոպայի մինչև 17 տարեկանների 2020 թվականի առաջնության որակավորման խաղերին։ Անդորրայի հավաքականի հետ առաջին խաղում Ֆերգյուսոնը դուրս է եկել մեկնարկային կազմում և դուբլ ձևակերպել։ Նա մասնակցել է նաև Չեռնոգորիայի և Իսրայելի հետ խաղերին։ Վերջին խաղում Էվանը նույնպես աչքի է ընկել գոլով։ Երեք խաղերի արդյունքում Իռլանդիայի հավաքականն գրավել է առաջին տեղը և դուրս եկել էլիտայի ընտրական փուլ։

## Անձնական կյանք
Ֆերգյուսոնի հայրը նախկին ֆուտբոլիստ է, հանդես է եկել անգլիական և իռլանդական մի շարք ակումբներում, 1999 թվականի աշխարհի երիտասարդական առաջնության մասնակից է։

## Ելույթների վիճակագրություն
### Ակումբային վիճակագրություն

## Ծանոթագրություններ

## Արտաքին հղումներ
* Профиль футболиста на официальном сайте ФК «Брайтон энд Хоув Альбион»

Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Իռլանդացի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ֆուտբոլի հարձակվողներ
Դոմինգուշ Կինա

**Դոմինգուշ Կինա** (, ), պորտուգալացի ֆուտբոլիստ, «Ուդինեզե» ակումբի կիսապաշտպան:

## Ակումբային կարիերա
Դոմինգուշը կարիերան սկսել է «Բենֆիկայի» պատանեկան թիմում: 2012 թվականին տեղափոխվել է Անգլիա՝ Լոնդոնի «Չելսի»: Չորս մրցաշրջան անց ազատ գործակալի կարգավիճակով տեղափոխվել է «Վեստ Հեմ Յունայթեդ» և նախամրցաշրջանային պատրաստություն է անցկացրել առաջին թիմի հետ:

2016 թվականի հուլիսի 28-ին նորամուտն է նշել «Վեստ Հեմի» կազմում Եվրոպա լիգայի որակավորման երրորդ փուլի «Դոմժալեի» դեմ խաղում՝ 81-րդ րոպեին փոխարինման դուրս գալով Մայքլ Անտոնիոյի փոխարեն:

2018 թվականի օգոստոսի 9-ին քառամյա պայմանագիր է կնքել «Ուոթֆորդ» ակումբի հետ: Դեկտեմբերի 4-ին նորամուտն է նշել Պրեմիեր լիգայում՝ փոխարինման դուրս գալով «Մանչեսթեր Սիթիի» դեմ խաղում:

2021 թվականի փետրվարի 1-ից մինչև մրցաշրջանի ավարտը վարձակալությամբ տրվել է «Գրանադային»:

201 թվականի օգոստոսի 31-ին վարձավճարով միացել է «Ֆուլհեմին» մրցաշրջանի համար՝ գնման իրավունքով:

2022 թվականի փետրվարի 1-ից մինչև մրցաշրջանի ավարտը վարձակալվել է «Բարնսլիում»:

## Կարիերա հավաքականում
2015 թվականին նորամուտն է նշել Պորտուգալիայի պատանեկան հավաքականում։ Մինչև 17 տարեկանների հավաքականի կազմում մասնակցել է 2016 թվականի Եվրոպայի պատանեկան առաջնությանը: Մասնակցել է մրցաշարի բոլոր հանդիպումներին և դարձել երկու գոլի հեղինակ: Նրա հավաքականը հաղթել է առաջնությունում՝ 11-մետրանոց հարվածաշարում հաղթելով իսպանացիներին:

## Ձեռքբերումներ
### Հավաքականում

* Եվրոպայի չեմպիոն (մինչև 17 տարեկան)՝ 2016
* Եվրոպայի չեմպիոն (մինչև 19 տարեկան)՝ 2018

## Ծանոթագրություններ

## Արտաքին հղումներ
* профиль на ZeroZero
* 

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Բարնսլիի ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Գվինեա Բիսաուի ֆուտբոլիստներ
Կատեգորիա:Գրանադայի ֆուտբոլիստներ
Կատեգորիա:Էլչեի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուլհեմի ֆուտբոլիստներ
Կարտոֆիլապահեստարան

**Կարտոֆիլապահեստարան**, կարտոֆիլիպահեստավորման շինություն կամ կառույց։ Ըստ նշանակության լինում են՝ սերմացուի, ֆուրաժի և պարենային կարտոֆիլի, ըստ պահպանության եղանակի՝ ցրոնով, տարայում, ըստ ջերմաստիճանախոնավության ռեժիմի պահպանման եղանակի՝ մեխանիկական համափոխանակման օդափոխությամբ (ընդհանուր օդափոխություն), ակտիվ օդափոխությամբ, արհեստական հովացմամբ պահեստարաններ։ Բացի պահպանությունից, կարտոֆիլապահեստարաններում սերմացու կարտոֆիլը տեսակավորում, չափազատում, ծլեցնում են, իսկ իրացումից առաջ պարենային կարտոֆիլը բերում են ապրանքային տեսքի։ Որպես կանոն՝ կառուցում են միահարկ կարտոֆիլապահեստարաններ։ Քաղաքներում կամ սահմանափակ մակերեսով հողամասերում երբեմն կառուցում են բազմահարկ կարտոֆիլապահեստարաններ։ –20o C-ից ցածր օդի ձմեռային ջերմաստիճանով և 3 մետր խորությամբ գրունտային ջրերի բացակայությամբ վայրերում երբեմն կառուցում են հողով թմբապատված գետնափոր կամ կիսագետնափոր կարտոֆիլապահեստարաններ։ Ավելի տաք կլիմայով կամ գրունտային ջրերի ավելի բարձր մակարդակով վայրերում կառուցում են վերգետնյա կարտոֆիլապահեստարաններ։ Կառուցում են գերազանցապես կարկասային, անձեղնահարկ կարտոֆիլապահեստարաններ՝ կրող և շրջափակող հավաքովի կոնստրուկցիաների կիրառմամբ, հատակը պատրաստում են բետոնից կամ ասֆալտ բետոնից, ամբարներինը՝ երբեմն հողից։ Կարտոֆիլապահեստարանի ընդհանուր տարողությունը 10000–20000 տ է, հատվածամասերի առավելագույն տարողությունը՝ 1500 տ։ Կարտոֆիլը տեղափոխում են ավտոմեքենաներով կամ տրակտորային կցասայլերով, ապա մեքենաներով և մեխանիզմներով լցնում են պահպանման տեղերը՝ ցրոնով (բարձրությունը՝ 5–6 մ) կամ տարաների մեջ (բարձրությունը՝ 5,5 մ)։ Պահպանման ողջ ժամանակամիջոցում կարտոֆիլապահեստարանում ավտոմատհամակարգերով ստեղծում են անհրաժեշտ հաստատուն միկրոկլիմայական պայմաններ՝ կարգավորում են ներհոսող օդի, կարտոֆիլի զանգվածի ներսի ջերմաստիճանը։ Կարտոֆիլի համակարգն ավտոմատ պահպանում է գերհովացումից և ցրտահարումից, ջերմա- և խոնավակարգավորիչների ցուցմունքներից կախված՝ միացնում և անջատում է օդափոխության սարքերը։ Կարտոֆիլը բեռնում և բեռնաթափում է համալիր մեքենայացված համակարգը։ Փոխադրիչները ամբարձիչները, բեռնիչները, հավաքիչները, հոսքագծերը, որոնք կազմված են վերադասավորող, տեսակավորող, լվացող, չորացնող և կշռածրարող մեքենաներից, ամբողջովին բացառում են ձեռքի աշխատանքը։ Անհրաժեշտության դեպքում կառուցում են նաև ժամանակավոր կարտոֆիլապահեստարաններ (կույտապահեստարան, խրամուղի)։

Կատեգորիա:Գյուղատնտեսություն
Կատեգորիա:Բուսաբուծություն
Կատեգորիա:Բուսաբուծություն և այգեգործություն
Կատեգորիա:Բուսաբանություն
Պեդրու Գոնսալվեշ

**Պեդրու Անտոնիո Պերեյրա Գոնսալվեշ** (, ), պորտուգալացի ֆուտբոլիստ, Լիսաբոնի «Սպորտինգ» ակումբի և Պորտուգալիայի հավաքականի վինգեր: 2020 թվականի Եվրոպայի առաջնության մասնակից։

## Ակումբային կարիերա
Գոնսալվեշը «Շավիշ», «Բրագա», իսպանական «Վալենսիա» և անգլիական «Վուլվերհեմփտոն Ուոնդերերս» ակումբների սան է: 2018 թվականի օգոստոսի 28-ին «Շեֆիլդ Ուենսդեյի» դեմ Անգլիական լիգայի գավաթի խաղում նորամուտն է նշել վերջիններիս հիմնական կազմում: 2019 թվականի ամռանը խաղային պրակտիկա ստանալու համար վերադարձել է հայրենիք՝ դառնալով «Ֆամալիկան» ակումբի խաղացող։ Օգոստոսի 10-ին «Սանտա Կլարայի» դեմ խաղում նորամուտն է նշել Սանգրիշ լիգայում: Սեպտեմբերի 14-ին «Պասուշ դե Ֆերեյրայի» դեմ խաղում Պեդրուն խփել է առաջին գոլը «Ֆամալիկանի» կազմում:

2020 թվականի ամռանը տեղափոխվել է Լիսաբոնի «Սպորտինգ»։ Հոկտեմբերի 4-ին «Պորտիմոնենսեի» դեմ խաղում նորամուտն է նշել նոր ակումբում: Հոկտեմբերի 24-ին «Սանտա Կլարայի» դեմ խաղում դուբլի հեղինակ դարձել՝ իր առաջին գոլերը խփելով «Սպորտինգի» կազմում: 2021 թվականի մայիսի 19-ին «Մարիտիմուի» դեմ խաղում նա հեթ-տրիկի հեղինակ է դարձել: Մրցաշրջանի արդյունքներով օգնել է ակումբին հաղթել առաջնությունում և դարձել նրա լավագույն ռմբարկուն:

Չեմպիոնների լիգայի 2021/2022 մրցաշրջանի խաղարկությունում թուրքական «Բեշիքթաշի» և Դորտմունդի «Բորուսիայի» դեմ խաղերում խփել է չորս գնդակ։ 2022 թվականին օգնել է ակումբին նվաճել Պորտուգալիայի լիգայի գավաթը և Պորտուգալիայի Սուպերգավաթը:

## Միջազգային կարիրեա
2021 թվականի հունիսի 4-ին Իսպանիայի հավաքականի դեմ ընկերական խաղում Գոնսալվեշը նորամուտն է նշել Պորտուգալիայի հավաքականում: Նույն թվականին Պեդրուն մասնակցել է Եվրոպայի 2020 թվականի առաջնությանը։ Մրցաշարում եղել է պահեստային և խաղադաշտ դուրս չի եկել։

## Ձեռքբերումներ
**Թիմային** **«гՍպորտինգ»**
* Պորտուգալիայի չեմպիոն (2)՝ 2020/21, 2023/24
* Պորտուգալական լիգայի գավաթակիր (2)՝  2020/21, 2021/22
* Պորտուգալիայի Սուպերգավաթի գավաթակիր՝ 2021

**Անհատական**

* Սանգրիշ լիգայի լավագույն ռմբարկու (23 գոլ)՝ 2020/2021

## Ծանոթագրություններ

## Արտաքին հղումներ
* Профиль футболиста на официальном сайте «Спортинга»
* Профиль футболиста на сайте fpf.pt

 
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Կատեգորիա:Ֆամալիկանի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Պորտուգալացի ֆուտբոլիստներ
Կատեգորիա:Շավիշի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Բրագայի ֆուտբոլիստներ
Կենդանիների անդրամանուշակագույն ճառագայթահարում

**Կենդանիների անդրամանուշակագույն ճառագայթահարում**,անդրամանուշակագույն ճառագայթներ արձակող լյումինիս ցենտող լույսի աղբյուրի կիրառումը կենդանիների բուժական և կանխարգելման նպատակներով։ Օգտագործում են սննդի կաքվարցային, մանրէասպան և այլ լամպեր։ Կենդանիների անդրամանուշակագույն ճառագայթահարում օգտագործում են ձմռանը՝ (հատկապես՝ մատղաշների) օրգանիզմն ամրապնդելու, ռախիտը կանխարգելելու համար և թոքերի հիվանդության դեպքում։ Խոշոր կենդանիներին ճաագայթահարում են անշարժացնող կացոցներում կապված,հորթերին և մտրուկներին՝ վանդակներում,մորթատու գազանիկներին և խոճկորներին՝ ցանցավոր հատուկ արկղերում։ Ամենօրյա ճառագայթման բաժնեչափերն են (միլիէրիթեմ ժ/մ2) կովերինը՝ 180, մինչև 10 օրական հորթերինը՝ 40, մերուններինը՝ 180, ծծկեր խոճկորներինը՝ վանդակային պահվածքի ճտերինը՝ 10–80։ Ճառագայթահարումը սկսում են քառորդ չափաբաժնից և 5–10 օրում աստիճանաբար հասցնում են առավելագույնի։ Կենդանիների անդրամանուշակագույն ճառագայթահարում հակացուցված է տուբերկուլոզի,սպիտակարյունության, չարորակ ուռուցքների, սրտի արատների և այլի դեպքում։

Կատեգորիա:Գյուղատնտեսություն
Կատեգորիա:Կենդանաբանություն
Կենդանիների բտվածություն

**Կենդանիների բտվածություն**, կենդանիների մարմնում պահուստային սննդանյութերի կուտակման աստիճան։ Կախված է կենդանիների տեսակից, ցեղից, տարիքից ու սեռից, բտման մակարդակից, պահվածքի պայմաններից և օգտագործման բնույթից։ Բտվածության մասին դատում են ըստ կենդանու ճարպային (հատկապես՝ ենթամաշկ.) և մկանային հյուսվածքների զարգացածության։ Կենդանիների բտվածություն որոշում են արտաքին զննումով, կենդանուն շոշափելով և հատուկ գործիքներով։ Օր.՝ խեկների բտվածությունը որոշելիս շոշափում են կենդանու մարմնի առանձին հատվածներ՝ պոչի հիմնամասը, նստաթմբիկները, զստոսկրերը, գոտկատեղը, վերջին կողերը, են թակզակը։ Խոզաճարպի հաստությունը որոշում են 6–7-րդ կողի շրջանում փշային ելուստները շոշափելով կամ հատուկ սարքով։ Կենդանու ֆիզիոլոգիական լավագույն վիճակին, սովորաբար, համապատասխանում է միջին և բարձր բտվածությունը, որին հասնում են հավասարակշռված լիարժեք կերակրումով։ Կենդանիների ախտաբանական բտվածությունը (ճարպակալում) առաջանում է օրակերում ածխաջրերի ավելցուկային պարունակության և զբոսանքների անբավարարության հետևանքով։ Ճարպակալումն անթույլատրելի է տոհմական և գրաստային կենդանիների համար։ Ախտաբանական հյուծում առաջանում է անբավարար կերակրման դեպքում։ Սպանդից հետո կենդանիների բտվածություն որոշվում է սպանդից տացված մսի ելքով և որակով՝ գործող չափորոշիչներին համապատասխան։

Կատեգորիա:Գյուղատնտեսություն
Կատեգորիա:Կենդանաբանություն
Թողրուլ Ասգարով

**Թողրուլ Շահրիյար օղլու Ասգարով** (, ), Ադրբեջանը ներկայացնող ազատ ոճի ըմբիշ: Թոգրուլ Ասգարովը, ով 2008 թվականից հանդես է գալիս Ադրբեջանի հավաքականի կազմում, ոսկե մեդալ է նվաճել 2012 թվականին Լոնդոնում կայացած XXX ամառային օլիմպիական խաղերում և արծաթե մեդալ՝ 2016 թվականին Ռիո դե Ժանեյրոյում անցկացված XXXI ամառային օլիմպիական խաղերում։ 2015 թվականին Եվրոպական 1-ին խաղերի ոսկե մեդալը նվաճած Տոգրուլ Ասգարովը մեկ անգամ հաղթել է Եվրոպայի առաջնությունում՝ 2012 թվականին։ Տոգրուլ Ասգարովը 2010 թվականին աշխարհի առաջնությունում նվաճել է արծաթե մեդալ։ Թոգրուլ Ասգարովը Օլիմպիական խաղերի հաղթող ադրբեջանցի ամենաերիտասարդ մարզիկն է:

## Կյանք
Թոգրուլ Ասգարովը ծնվել է 1992 թվականի սեպտեմբերի 17-ին Գյանջա քաղաքում։ Նախկինում ձյուդոյով էր զբաղվում։ 2005 թվականից Թոգրուլ Ասգարովը մարզիչ Էլչին Զեյնալովի ղեկավարությամբ զբաղվել է «Թահսիլ» մարզական ակումբում ըմբշամարտով: 1998-2009 թվականներին սովորել է Գյանջայի թիվ 7 միջնակարգ դպրոցում, իսկ 2009-2013 թվականներին՝ Ադրբեջանի պետական ֆիզիկական Դաստիարակություն և Սպորտի ակադեմիայում։

## Կարիերա
2007 թվականի ապրիլին Տոգրուլ Ասկերովը ազատ ոճի ըմբշամարտում նվաճել է Գյանջայի առաջնության ոսկե մեդալը։ 2008 թվականի հունվարին նա հաղթել է պատանեկան միջազգային մրցաշարում։

2009 թվականի հուլիսին Տոգրուլ Ասկերովը նվաճել է Սերբիայի Զրենյանին քաղաքում կայացած Եվրոպայի պատանեկան առաջնության ոսկե մեդալը։

Ավելի ուշ Տոգրուլ Ասգարովը նվաճեց Հունգարիայի մայրաքաղաք Բուդապեշտում ընթացող պատանիների աշխարհի առաջնության արծաթե մեդալը։

2012 թվականի ամառային Օլիմպիական խաղերում Տողրուլ Ասգարովը նվաճեց օլիմպիական ըմբշամարտի ոսկե մեդալը տղամարդկանց 60 կգ քաշային ազատ ոճում՝ հաղթելով ռուս Բեսիկ Կուդուխովին:

## Ծանոթագրություններ
Ենս Յոնսոն

**Ենս Յոնսոն** (, ), դանիացի ֆուտբոլիստ, որը «ԱԵԿ Աթենք» ակումբի պաշտպան և կիսապաշտպան է: 2016 թվականի Ռիո դե Ժանեյրոյի Օլիմպիական խաղերի մասնակից։

## Ակումբային կարիերա
Յոնսոնը իր հայրենի քաղաքի «Օրհուս» ակումբի սան է։ 2011 թվականին ընդգրկվել է հիմնական թիմի հայտացուցակում։ Դեկտեմբերի 4-ին «Կոպենհագենի» դեմ խաղում  նորամուտն է նշել Դանիայի Սուպերլիգայում։ 2012 թվականի դեկտեմբերի 10-ին «Սիլկեբորգի» դեմ խաղում խփել է առաջին գոլը ակումբի կազմում։

2016 թվականի ամռանը տեղափոխվել է թուրքական «Կոնյասպոր»՝ կնքելով եռամյա պայմանագիր։ «Անթալյասպորի» դեմ խաղում նորամուտն է նշել Թուրքիայի ֆուտբոլի առաջնությունում։

2020 թվականի օգոստոսի 25-ին երկամյա պայմանագիր է կնքել իսպանական «Կադիսի» հետ:

## Միջազգային կարիերա
2015 թվականին Դանիայի երիտասարդական հավաքականի կազմում մասնակցել է Չեխիայում կայացած Եվրոպայի երիտասարդական առաջնությանը: Խաղացել է Սերբիայի, Գերմանիա  և Շվեդիայի հավաքականների մեկնարկային կազմերի դեմ։

2016 թվականին Դանիայի օլիմպիական հավաքականի կազմում մասնակցել է Ռիո դե Ժանեյրոյի Օլիմպիական խաղերին։ Մրցաշարի ընթացքում մասնակցել Է Իրաքի, Հարավային Աֆրիկայի, Բրազիլիայի և Նիգերիայի թիմերի դեմ խաղերին։

2020 թվականի նոյեմբերի 3-ին ստացել է իր առաջին մարտահրավերը Դանիայի ազգային հավաքականում:

## Վիճակագրություն
### Հանդիպումներ Դանիայի հավաքականի կազմում

**Ընդհանուր՝ 5 խաղ / 0 գոլ, 4 հաղթանակ, 0 Ոչ-ոքի, 1 պարտություն**

## Ծանոթագրություններ

## Արտաքին հղումներ
* Профиль на сайте «Орхуса»
* Профиль на сайие АЕКа
*  Official Danish Superliga stats
*  Jens Jønsson will be brought up in the first team

Կատեգորիա:Դանիացի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կադիսի ֆուտբոլիստներ